Vavrincov potok

Vavrincov potok je vodný tok v Levočských vrchoch a Hornádskej kotline na území okresu Levoča. Je to pravostranný prítok Margecianky v povodí Hornádu s dĺžkou približne 10 km a je tokom VII. rádu.

 Priebeh toku 
Potok pramení v južnej časti Levočských vrchov, v geomorfologickom podcelku Levočské planiny a ich časti Levočské úboče, na východnom úbočí vrchu Krúžok (), v nadmorskej výške približne  Od prameňa v lesnom poraste v lokalite Vavrincov tečie krátko východným smerom, po pribratí ľavostranného prítoku sa stáča na juhovýchod a onedlho priberá významnejší pravostranný prítok. V lokalite Pod Hradiskom prijíma prítok spod Hradiska (), neskôr ďalší spod Rakytia () a onedlho aj významný Hermanov potok. Vteká do obce Jablonov, kde priberá dva menšie prítoky a tiež významný Lúčanský potok. Opúšťa Levočské vrchy a ich podcelok Levočské planiny a prechádza do Hornádskej kotliny a jej podcelku Podhradská kotlina. Zvlnenou krajinou pokračuje na juhovýchod, podteká diaľnicu D1 a cestu I/18 a na dolnom toku vedie centrom mesta Spišské Podhradie. Tam sa napokon v nadmorskej výške približne  vlieva pravostranne do Margecianky v povodí rieky Hornád. Potok patrí do širšieho povodia rieky Slaná.

Potok pramení a v hornej časti preteká katastrálnym územím obce Jablonov, následne pokračuje územím mesta Spišské Podhradie v okrese Levoča v Prešovskom kraji.

 Referencie 

 Pozri aj 
 Hornádska kotlina, Podhradská kotlina
 Levočské vrchy, Levočské planiny, Levočské úboče

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Levočských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Levoča
Kategória:Jablonov
Kategória:Spišské Podhradie